ജപ്തി നടപടികള് നിര്ത്തിവയ്ക്കണം: സ്വതന്ത്ര കര്ഷക സംഘം കല്പ്പറ്റ: കാര്ഷിക മേഖലയിലെ പ്രതിസന്ധി കണക്കിലെടുത്ത് കര്ഷകര് കരകയറുന്നതു വരെ കാര്ഷികവിദ്യാഭ്യാസ മുള്പ്പെടെ എല്ലാ വായ്പകളിലുമുള്ള ജപ്തി നടപടികളും നിര്ത്തിവയ്ക്കണമെന്ന് സ്വതന്ത്ര കര്ഷക സംഘം ജില്ലാ പ്രവര്ത്തക സമിതിയുടെയും പ്രധാന പ്രവര്ത്തകരുടെയും യോഗം ആവശ്യപ്പെട്ടു. വായ്പാ കുടിശിഖയുടെ പേരില് ജപ്തിയും ഭൂമി കരസ്ഥപ്പെടുത്തല് നടപടികളും ഊര്ജിതമാക്കിയ നടപടിയില് നിന്നും ബാങ്ക് അധികൃതര് പിന്മാറണം. ഡിസംബര് വരെയുള്ള മൊറട്ടോറിയം കര്ഷകരുടെയും കാര്ഷികമേഖലയുടെയും പ്രശ്നങ്ങള്ക്ക് പരിഹാരമാവില്ലെന്നും മൊറട്ടോറിയ കാലത്തെ പലിശ ഒഴിവാക്കുന്നത് കര്ഷകര്ക്ക് ആശ്വാസമാകുമെന്നും യോഗം ചൂണ്ടിക്കാട്ടി. പ്രസിഡന്റ് വി. അസൈനാര് ഹാജി അധ്യക്ഷത വഹിച്ചു. സംസ്ഥാന സെക്രട്ടറി അഡ്വ. എന്. ഖാലിദ് രാജ ഉദ്ഘാടനം ചെയ്തു. കര്ഷക പ്രക്ഷോഭം അവസാനിപ്പിക്കാന് കേന്ദ്രം തയാറാകണമെന്നാവശ്യപ്പെട്ട് 26ന് സംസ്ഥാന കമ്മിറ്റി ആഹ്വാനം ചെയ്ത രാജ്ഭവന് മാര്ച്ചിലേക്ക് ജില്ലയില് നിന്ന് 30 പ്രതിനിധികള് പങ്കെടുക്കും. സ്വതന്ത്ര കര്ഷക സംഘം ജില്ലാ ഓര്ഗനൈസിംഗ് സെക്രട്ടറി സ്ഥാനത്ത് നിന്നും സി. മമ്മിയെ നീക്കം ചെയ്യാന് തീരുമാനിച്ചു. എം. അന്ത്രു ഹാജി, ഉസ്മാന് മേമന, സി. മുഹമ്മദ്, ലത്തീഫ് അന്പലവയല്, അലവി വടക്കേതില്, പി.കെ.മൊയ്തീന് കുട്ടി, പി. കുഞ്ഞൂട്ടി, അസീസ് പൊഴുതന, ജനറല് സെക്രട്ടറി പി.കെ. അബ്ദുള് അസീസ്, സെക്രട്ടറി സി. മുഹമ്മദ് എന്നിവര് പ്രസംഗിച്ചു.